b'\n_START_ARTICLE_\nSlavica \xc4\x90uki\xc4\x87-Dejanovi\xc4\x87\n_START_PARAGRAPH_\nSlavica \xc4\x90uki\xc4\x87-Dejanovi\xc4\x87 (Ra\xc4\x8da, Kragujevac, 4. srpnja 1951.) je srbijanska politi\xc4\x8darka, trenuta\xc4\x8dno ministrica bez portfelja u Vladi Srbije, biv\xc5\xa1a predsjednica Narodne skup\xc5\xa1tine Republike Srbije (od 25. lipnja 2008. do 31. svibnja 2012. godine, kao zastupnica Socijalisti\xc4\x8dke partije Srbije) i biv\xc5\xa1a ministrica zdravlja u Vladi Srbije.\n_START_SECTION_\n\xc5\xbdivotopis\n_START_PARAGRAPH_\nPo zanimanju je doktorica medicine \xe2\x88\x92 psihijatrica, a po zvanju sveu\xc4\x8dili\xc5\xa1na profesorica. Zavr\xc5\xa1ila Medicinski fakultet u Beogradu. Bila je na du\xc5\xbenosti direktora Klini\xc4\x8dko-bolni\xc4\x8dkog centra u Kragujevcu.\n_START_SECTION_\nPoliti\xc4\x8dka karijera\n_START_PARAGRAPH_\nBila je \xc4\x8dlan Saveza komunista Jugoslavije. U SPS-u je od osnutka, 1990. godine. Obna\xc5\xa1ala je visoke funkcije u stranci. Nakon \xc5\xa1to je SPS do\xc5\xa1ao na vlast, u savezu sa Demokratskom strankom, \xc4\x90uki\xc4\x87-Dejanovi\xc4\x87 bila je na du\xc5\xbenosti predsjednice parlamenta od 25. lipnja 2008. do 31. svibnja 2012.  godine._NEWLINE_Od 5. travnja 2012., nakon ostavke Borisa Tadi\xc4\x87a, bila je obna\xc5\xa1ateljicom du\xc5\xbenosti predsjednice Republike Srbije._NEWLINE_27. srpnja iste godine, izabrana je za ministra zdravstva u novoj Vladi Srbije na \xc4\x8delu sa Ivicom Da\xc4\x8di\xc4\x87em, liderom SPS-a.'